
ТР Дәүләт киңәшчесе Минтимер Шәймиев РФ тышкы эшләр министры Сергей Лавров чакыруы буенча РФ ЮНЕСКО эшләре буенча комиссиясенең гомуми җыелышында катнашты. Җыелыш Мәскәүдә Россия Тышкы эшләр министрлыгы бинасында узды һәм Россия төбәкләренең ЮНЕСКО белән хезмәттәшлегенә багышланган иде.

Элек РФ тышкы эшләр министры, РФ ЮНЕСКО эшләре буенча комиссия рәисе Сергей Лавров узып баручы елга йомгак ясады һәм узган ел планлаштырылган барлык программалар да нигездә төбәкләрнең актив катнашында үтәлде, дип билгеләп үтте.

ТР Дәүләт киңәшчесе, ТР Тарихи һәм мәдәни һәйкәлләрне торгызу фондының Попечительлек советы рәисе Минтимер Шәймиев үз чыгышында Татарстаның ЮНЕСКО белән хезмәттәшлегенең яңа формалары, тарихы турында сөйләде.

ЮНЕСКО белән хезмәттәшлек итүдә 2000 елда Казан Кремле архитектура һәм тарих комплексын Бөтендөнья мирасы исемлегенә кертүне мөһим адым дип атады ул. Бу татарстанлылар тарафыннан тарихи кыйммәтләрен халыкара таныту факты буларак кына түгел, ә республиканың күп милләтле халкына хөрмәт буларак кабул ителде.

Аннары М.Шәймиев 2010 елда “Яңарыш” фондын оештыру Борынгы Болгар һәм Свияжскины торгызу буенча уникаль мөмкинлек пәйда булды. Минтимер Шәймиев җыелышта катнашучыларны “Татарстанның мәдәни мирасы: Борынгы Болгар һәм Свияжски утрау-шәһәрчеге” комплекслы проектын гамәлгә кую барышы белән таныштырган.

Минтимер Шәймиев проектны гамәлгә ашыруда РФ Президенты Владимир Путинның ярдәме зур дип ассызыклады. РФ Президенты 2012 елның августында Борынгы Болгарда һәм Свияжски утрау-шәһәрчегендә булды һәм “Яңарыш” фонды эшчәнлегенә югары бәя бирде.

ТР Дәүләт киңәшчесе шулай ук җыелышта катнашучыларны Болгар тарих-архитектура комплексын һәм Свияжски тарих-архитектура һәм ланшафт комплексын ЮНЕСКО Бөтендөнья мәдәни мирас исемлегенә кертү эшчәнлеге белән дә таныштырды.

Җыелыш ахырында Сергей Лавров Минтимер Шәймиевка аерым хезмәтләре һәм РФ бердәм тышкы сәяси курсын гамәлгә куюда һәм федерализм нигезләрен ныгытуга зур өлеш керткән өчен РФ Тышкы эшләр министрлыгының “За отличие” күкрәк билгесен тапшырган. Минтимер Шәймиевка әлеге бүләкне биру турындагы карар 2012 елның гыйнварында Россия Тышкы эшләр министрлыгы тарафыннан кабул ителгән булган.
Минтимер Шәймиев Мәскәүдә Россия төбәкләренең ЮНЕСКО белән хезмәттәшлегенә багышланган җыелышында катнашты